Document ID: 31986L0179

31986L0179
L 138/40
SLUŽBENI LIST EUROPSKE UNIJE
28.02.1986.
SEDMA DIREKTIVA KOMISIJE
od 28. veljače 1986.
o prilagodbi tehničkom napretku priloga II., III., IV. i V. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
(86/179/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 85/391/EEZ (2), a posebno njezin članak 5. i 8. stavak 2.,
budući da je zbog zaštite ljudskog zdravlja potrebno u kozmetičkim proizvodima zabraniti kloroform, 2,3,7,8-tetraklorodibenzo-p-dioksin, 2,6-dimetil-1,3,-dioksan-4-il acetat (dimetoksan) i pirition natrij (INNM);
budući da se u skladu s najnovijim otkrićima znanstvenih i tehničkih istraživanja može za njegu noktiju pod određenim uvjetima dozvoliti uporaba 1,3-bis(hidroksimetil)imidazolidin-2-tiona;
budući da se na temelju dostupnih informacija određena, privremeno dopuštena bojila i tvari mogu konačno dozvoliti, dok se druga moraju konačno zabraniti ili dozvoliti u daljnjem, određenom vremenskom razdoblju;
budući da su odredbe ove Direktive u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
DONIJELA JE OVU DIREKTIVU:
Članak 1.
Direktiva 76/768/EEZ ovime se mijenja kako slijedi:
1.
U Prilogu II. dodaju se sljedeći brojevi:
„366.
Kloroform
367.
2,3,7,8-tetraklorodibenzo-p-dioksin osim kao nečistoća heksaklorofena, pod uvjetima određenima u Prilogu VI., dijelu 1., pod br. 6
368.
2,6,-dimetil-1,3-dioksan-4-il-acetat (dimetoksan)
369.
Pirition natrij (INNM)”.
2.
Prilog III., dio 1. mijenja se kako slijedi:
„a
b
c
d
e
f
44
1,3-bis (hidroksimetil) imidazolidin-2-tion
(a) Pripravci za njegu kose
(a) Do 2 %
(a) Zabranjen u aerosolnim raspršivačima
(sprejevima)
Sadrži 1,3,-bis (hidroksimetil)imidazolidin-2-tion
(b) Pripravci za njegu noktiju
(b) Do 2 %
(b) pH proizvoda pri uporabi mora biti niži od 4
51
Kinolin-8-ol i bis (8-hidroksikinolinij) sulfat
Stabilizator za vodikov peroksid u pripravcima za ispiranje kose
0,3 % računato kao baza”
3.
Prilog III., dio 2., Prilog IV., dijelovi 2. i 3. zamjenjuju se prilozima 1. i 2. ovoj Direktivi.
4.
Prilog V. mijenja se kako slijedi:
-
br. 10- kloroform se briše
-
u brojevima 5 i 6, referenca u bilješci na dnu stranice (5) se zamjenjuje s (3).
Članak 2.
1. Države članice poduzimaju potrebne mjere kako bi osigurale da od 1. siječnja 1988. ni proizvođači niti uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
2. Države članice poduzimaju potrebne mjere kako bi osigurale da se proizvodi navedeni u stavku 1. više ne prodaju ili isporučuju krajnjem potrošaču nakon 31. prosinca 1989.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije do 31. prosinca 1986. One o tome odmah obavješćuju Komisiju.
2. Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
Članak 4.
Ova je Direktiva upućena državama članicama.
Sastavljeno u Bruxellesu, 28. veljače 1986.

Labels: 0
1
15